Особо Василий Варфоломеевич

Особо Василий Варфоломеевич (туулган жана өлгөн жылы белгисиз) – Түштүк Кыргызстан жана Фергана өрөөнүндө революциячыл кыймылды жайылтуучулардын бири. РСДРПнин Жаңы Маргалаңдагы тобунун өкүлү (1906). 1905-ж. октябрда аскерге алынып, ал жерде революциячыл ийримдерди уюштуруп, жашыруун адабияттарды таркаткандыгы үчүн 1906-ж. ноябрда камакка алынып, Самаркандга, кийин Оштогу штраф ротасына айдалган. Бул ротада социал-демократтар тобун уюштуруп, Сулайман тоодо солдаттар менен шаардык кембагалдардын саясий жыйынын өткөргөн. Полициянын куугунтугунан улам 1906-ж. 16-декабрда «В. Н. Голубев» деген ысымга жамынып, Оштон качып кеткен. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7